نورہ بنت عبد اللہ آل رشید

نورہ بنت عبد اللہ بن علی آل رشید تیرہویں صدی ہجری کی ایک معزز خاتون تھیں اور وہ عبد اللہ بن فيصل بن تركی کی زوجہ تھیں۔ ان کے والد امیر عبد اللہ بن علی آل رشيد تھے، جن کے دورِ امارت میں حائل کی امارت 1251ھ سے 1263ھ (1835ء تا 1847ء) تک رہی۔

ان کی والدہ سلمیٰ بنت امیر محمد بن عبد المحسن بن علي تھیں، جن کے خاندان کے پاس بھی شہر حائل کی امارت رہی تھی۔ نورہ کی ولادت غالباً تیرہویں صدی ہجری کے پانچویں عشرے کے اواخر میں شہر حائل میں ہوئی۔ غالب امکان ہے کہ ان کا نام اپنی پھوپھی نورہ بنت علی بن رشید (جو ان کے والد کی بہن تھیں) کے نام پر رکھا گیا۔https://www.alriyadh.com/1149137 

 پرورش 
شہزادی نورہ بنت عبد اللہ بن علی آل رشيد نے ایک امارتی گھرانے میں پرورش پائیں۔ ان کے والد شہر حائل کے امیر تھے اور ان کے چچا عبید اُس دور کے مشہور رہنماؤں، سپہ سالاروں اور شعرا میں شمار ہوتے تھے۔ ان کا اپنے چھوٹے بھائی محمد بن عبد اللہ آل رشيد سے نہایت مضبوط تعلق تھا، جو بعد میں ان کی حکومت اور اثر و رسوخ کی بنیادوں میں سے ایک بنا۔ 1310ھ میں نجد آنے والے روسی ایلچی البارون إداوارد نولده نے انھیں ’’اپنے بھائی کی محبوب بہن اور بچپن کی ساتھی‘‘ قرار دیا۔

جب امیر محمد نے حائل کی امارت سنبھالی اور اس کی توسیع شروع کی تو وہ اکثر اپنی بہن پر فخر کرتے ہوئے خود کو ’’اخو نورة‘‘ (نورة کا بھائی) کہا کرتے تھے۔ چونکہ عرب معاشرے میں بڑی بہن پر فخر کرنا ایک معروف روایت ہے، اس لیے اس طرح کی نسبت اُس دور کے کئی نامور افراد نے اختیار کی، جن میں بانیٔ مملکت سعودی عرب عبد العزيز بن عبد الرحمن آل سعود بھی شامل تھے۔
 ذاتی زندگی 
شہزادی نورہ اپنے حسن اور اعلیٰ سماجی مقام کے باعث مشہور تھیں۔ امام فيصل بن تركي آل سعود نے اپنے بیٹے عبد اللہ بن فيصل بن تركی کے لیے ان کا رشتہ ان کے والد سے مانگا۔ یہ واقعہ تقریباً 1259ھ/1843ء اور 1260ھ/1844ء کے دوران پیش آیا، جب ان کے والد ریاض کے دورے پر تھے۔

شادی کی تقریبات حائل میں انجام پائیں، جس کے بعد نورة اپنے بڑے بھائی طلال کے ہمراہ الرياض منتقل ہو گئیں۔ اس شادی نے آل رشید اور آل سعود خاندانوں کے تعلقات کو مزید مضبوط کیا۔نساء شهيرات من نجد، دلال الحربي، ص160.

 حوالہ جات 

زمرہ:حائل کی شخصیات
زمرہ:آل رشید
زمرہ:ویکی ڈیٹا والے صفحات
زمرہ:والد ویکی ڈیٹا سے ماخوذ